Кажи ми...
Кад звезде оспу небо, или кад месец сјаје,
Кад небом облак греде, или кад муња си̂не;
Кажи ми: срце твоје уздахе коме даје?
Кажи ми, бели крине!

Када ти чело миљем, ил’ срећом каквом сија,
Или с усташца твојих — осмејак благ промине,
Кажи ми: чије име усташца твоја нија?
Кажи ми, бели крине!

Кад те на крилу санка водена нимфа нија,
Ил’ кад у слаткој тузи са ока суза си̂не,
Кажи ми: нашта сузе, каква те туга свија?
Кажи ми, бели крине!

Крагујевац 1895.

Извор 
1896. Бранково коло за забаву, поуку и књижевност. Година -{II}-, број 21, стр. 641.

Љубица Поповић